
מכרז מספר – 9/11


מכרז פומבי למתן שירותי עי	קולים למרכז לגביית קנסות, אגרות והוצאות והמסלול המקוצר









פרק 1 : כללי 

רשות האכיפה והגבייה, באמצעות יחידת הרכש (להלן גם "המזמינה" או "המשרד" או "המדינה"), פונה בזאת לקבלת הצעות לשירותי עיקולים עבור המרכז לגביית קנסות, אגרות והוצאות ועבור המסלול המקוצר-הוצאה לפועל. תיאור השירות הנדרש מופיע בפרק "מסמך האפיון" המהווה חלק בלתי נפרד ממסמכי המכרז.

1. השירותים יינתנו לרשות האכיפה והגבייה ולצרכיה בלבד.      

אופן הגשת ההצעה: 
2. ההצעה תוגש בשני עותקים שיוכנסו למעטפה אחת בצירוף כל המסמכים הנדרשים. על גב המעטפה הפנימית יירשמו: שם המציע, כתובתו ומס' הטלפון ועל המעטפה החיצונית יירשמו: שם המכרז, מספר המכרז וכתובתה של רשות האכיפה והגבייה בלבד. 

איש הקשר מטעם המציע: 
3. למעטפה הפנימית יש לצרף מכתב ובו לציין את הפרטים כדלקמן: שם איש הקשר האחראי על ההצעה מטעם המציע, אשר אליו יפנו נציגי המזמינה בקשר למענה, כתובתו, מספר טלפון ישיר, מספר פקס, מספר נייד וכתובת דואר אלקטרוני.

מועד הגשת ההצעות: 
4. את ההצעות יש להגיש לא יאוחר מיום 24/8/11 בשעה 13:00 והן תוכנסנה לתיבת המכרזים ברשות האכיפה והגבייה ברח' כנפי נשרים 24, ירושלים, קומה 2. ההצעות תישלחנה בדואר רשום או במסירה אישית ועליהן להימצא בתיבת ההצעות במועד הנקוב בסעיף זה. על המציע מוטלת האחריות לכך ולא תישמע ממנו כל טענה בעניין.

0. לתשומת הלב: בהתאם לתקנה 20 לתקנות חובת המכרזים, התשנ"ג, 1993 - ועדת המכרזים לא תדון בהצעה שלא נמצאה בתיבת המכרזים במועד האחרון להגשת הצעות ולא תשמע כל טענה בעניין זה. 

5. כתובת קשר מטעם המזמינה: 
אמצעי הקשר עם המזמינה- באמצעות מספר פקס: 02-6664756, או באמצעות דואר אלקטרוני: michrazim@eca.gov.il, כתובת: רח' כנפי נשרים 24, ירושלים. 

שאלות ופניות: 
6. שאלות בקשר למכרז (כולל בקשה להבהרות, הצעה להסתייגויות וכו'.) ניתן להפנות באמצעות כתובת הקשר מטעם המזמינה, באמצעות דוא"ל michrazim@eca.gov.il. לא יאוחר מיום 9/8/11 בשעה 12:00 (להלן: "המועד האחרון לשליחת שאלות"). לאחר העברת הדוא"ל ליעדו, באחריות השולח לוודא את הגעתו ליעדה באמצעות כתובת הדוא"ל דלעיל בלבד. 

7. המזמינה  רשאית שלא להתייחס לשאלות שתגענה לאחר המועד האחרון לשליחת שאלות, בהתאם לשיקול דעתה הבלעדי, המוחלט והסופי.

8. המזמינה רשאית שלא להתייחס לשאלות מחמת היותן בלתי ברורות, כלליות, בלתי ענייניות, מחמת החשש לחשוף מידע שראוי להישאר חסוי ו/או מכל טעם ענייני אחר, בהתאם לשיקול דעתה הבלעדי, המוחלט והסופי של המזמינה.

9. בהתחשב בשאלות שהתקבלו- המזמינה תהא רשאית לשנות את נוסח המכרז, לרבות איזה מנספחיו. במקרה זה- הנוסח החדש של המכרז הוא המחייב. אין באמור לעיל כדי לחייב את המזמינה להסכים להסתייגויות כלשהן אשר נכללו בשאלות המציעים ו/או בכדי לבצע שינוי זה או אחר.

10. השאלות והתשובות יישלחו באמצעות דוא"ל בלבד. רק תשובות בכתב יחייבו את המזמינה. מודגש בזה, כי תשובות בכתב לשאלות בעניין הסכם ההתקשרות בין המזמינה למציע- תהיינה חלק בלתי נפרד מתנאי ההסכם וזאת גם אם בפועל לא תופק הדפסה מתוקנת של נוסח הסכם ההתקשרות. 

ביטול המכרז: 
11. המזמינה תהא רשאית לבטל את המכרז ו/או לצאת במכרז חדש- על פי שיקול דעתה הבלעדי, המוחלט והסופי של המזמינה וללא מתן שום נימוקים והסברים למציעים או לכל גורם אחר וללא הודעה מוקדמת. כמו כן, המזמינה לא תשלם בשום מקרה פיצוי מכל סוג שהוא בעקבות הביטול כאמור. המזמינה תעדכן את המציעים בדבר הביטול אולם עדכון זה לא יהווה תנאי לתקפות הביטול.

שינוי המכרז:
12. כל שינוי שייעשה ע"י המציע במסמכי המכרז או בנספחים המצורפים אל מסמכי המכרז, או כל הסתייגות ביחס אליהם, בין אם על ידי תוספת בגוף המסמכים ובין במכתב לוואי או בכל דרך אחרת לא יובא בחשבון בעת הדיון בהצעה, המזמינה תראה אותו כאילו לא נכתב ואף עלול לגרום לפסילת ההצעה.

תוקף ההצעה
13. הצעתו של מציע תהיה בתוקף למשך 90 יום מהמועד האחרון למסירת ההצעות. אם הליכי אישור המכרז לא יסתיימו לאחר 90 יום מהמועד האחרון להגשת ההצעות, רשאי המציע לבטל את הצעתו. 

14. הודעה על ביטול ההצעה תועבר בכתב, תוך ציון מועד תחולה, אל ועדת המכרזים של המזמינה.

15. נקבע זוכה תוך התקופה האמורה, תהיה הצעתו בתוקף עד תום 90 יום מיום סיום תקופת ההתקשרות.

16. בהגשת הצעתו מתחייב המציע לעמוד בכל תנאי הצעתו למכרז, במידה ולא יעשה כן ו/או יסרב להתקשר בחוזה תהיה המזמינה רשאית לתבוע מהמציע כל נזק שנגרם ו/או שיגרם למשרד כתוצאה מאי עמידתו של המציע בתנאי הצעתו למכרז.

תקופת ההתקשרות
17. תקופת ההתקשרות עם המציע שיזכה תהא בת שנה, תחל מייד עם סיום הליכי המכרז, הכרזה על הזוכים וחתימת המציע הזוכה על הסכם ההתקשרות ותסתיים 12 חודשים לאחר מכן. 

18. לרשות האכיפה והגבייה שמורה הזכות האוטונומית להאריך את משך תוקפה של ההתקשרות. בעניין זה, המזמינה תודיע לזוכה, בכתב, 30 ימים מראש, אם ברצונה להאריך את תקופת החוזה לשנה נוספת.  אין באיחור במסירת ההודעה משום ביטול זכותה של המזמינה להודיע על הארכת החוזה לשנה נוספת ולכל היותר ל-3 שנים  נוספות ובלבד שסה"כ תקופת ההתקשרות (לרבות ההארכות) לא תעלנה על 4 שנים.

19. במידה ורשות האכיפה והגבייה תחליט לבטל, מכל סיבה שהיא את ההתקשרות, היא תודיע על כך בכתב לצד השני 30 יום מראש. הודעה על המשך התקשרות, ככל שתחליט על כך המזמינה, תינתן בכתב ע"י רשות האכיפה והגבייה 30 יום מראש.

היקף ההתקשרות
20. המזמינה רשאית להגדיל את היקף ההתקשרות במכרז זה, בכל שנה, ב- 100% או להקטין את ההיקף ב-50% והכל על פי שיקול דעתה הבלעדי ובכפוף לתקנות חובת המכרזים. 

מתן שירותים בשעת חירום
21. הזוכה מתחייב לספק את השירות או הטובין בכל עת, לרבות בשעת חירום, בתנאי אספקה כפי שנקבעו בהסכם ההתקשרות. יודגש, כי הפרה של סעיף זה תהווה הפרה יסודית של הסכם ההתקשרות המקנה זכות למזמינה לנקוט בצעדים כמוגדר בהסכם ההתקשרות. 

כללי
22. אין רשות האכיפה והגבייה מתחייבת לקבל את ההצעה הזולה ביותר, חלק מהצעה או כל הצעה שהיא, בשלמותה או בחלקים ממנה. רשות האכיפה והגבייה רשאית לפצל את ההצעה, לקבל חלקים ממנה, או לממשה בשלבים.

23. רשות האכיפה והגבייה רשאית שלא להתחשב כלל בהצעה שהיא בלתי סבירה מבחינת המחיר לעומת מהות ההצעה, תנאיה, או חוסר התייחסות מפורטת לסעיף מסעיפי המכרז, שלדעת המשרד מונע הערכת ההצעה כדבעי.

24. לרשות האכיפה והגבייה נשמרת הזכות לפנות במהלך הבדיקה וההערכה אל  הגוף המציע, בכדי לקבל הבהרות או בכדי להסיר אי בהירויות שעלולות להתעורר בבדיקת ההצעות. 

25. כל פניה תיעשה בכפוף לכללי חוק חובת המכרזים והתקנות על פיו והוראות התכ"ם.

26. כל התקשרות שתבוצע עם המציע שיזכה במכרז זה כפופה לקיומו של תקציב מתאים להיקף השירות הנדרש במכרז זה. 

27. מגישי ההצעות מתבקשים לבחון היטב את תנאי המכרז ובכלל זה את מלוא ההתחייבויות שיוטלו עליהם במסגרת ההתקשרות עם רשות האכיפה והגבייה במידה ויזכו במכרז. 

28. המשרד רשאי, על פי שיקול דעתו הבלעדי, לדחות ו/או לשנות כל אחד מהמועדים אשר נקבעו בהליך המכרז.

29. במידה שלא תתאפשר העסקת הספק הזוכה, למזמינה שמורה האופציה לפנות למציע שדורג במקום השני לקבלת השירות, וזאת בתנאים שהציע בהצעתו ותוך הסכמתו לכך.



























פרק 2: מסמך האפיון - תיאור הפרויקט והיקפו

2.1:	רקע

30. בהחלטת ממשלה 3487 ממאי 2008 הוחלט על הפרדת מערכות ההוצאה לפועל והמרכז לגביית קנסות ממערכת בתי המשפט. כיום מנוהלות שתי היחידות – הוצאה לפועל וגביית קנסות תחת רשות האכיפה והגבייה (המהווה יחידת סמך עצמאית הכפופה לשר המשפטים. ההפרדה בוצעה, הלכה למעשה, ביום 1.1.09.

הגדרות
להלן הגדרת המונחים המופיעים במכרז זה.

"המזמינה":
רשות האכיפה והגבייה, באמצעות יחידת הרכש.

"המציע":
משרד לשירותי גבייה המאוגד כתאגיד רשום כדין בישראל או מהווה עוסק מורשה (להלן: "המשרד"), העוסק בשירותי גבייה בישראל, החל מתאריך 1/1/2008, בו מועסקים לפחות שלושה בעלי תפקיד עם ניסיון של שלוש השנים האחרונות (2008,2009,2010) בתחום הגבייה (להלן: "יחידי המציע"). למען הסר ספק יובהר, כי  הוראות הזמנה זו לרבות תנאי הסף יחולו יחד ולחוד על המציע ועל כל אחד מיחידי המציע.


2.2:	פנייה לקבלת הצעות:
רשות האכיפה והגבייה פונה בזה לקבל הצעות למתן שירותי עיקולים למרכז לגביית קנסות, אגרות והוצאות (להלן:"המרכז לגבייה") ועבור המסלול המקוצר –הוצאה לפועל.  מטרת מכרז זה הינה להעמיד לרשות המרכז לגביה והמסלול המקוצר מאגר נותני שירות שימונו לגובים לפי חוק המרכז לגביית קנסות, אגרות והוצאות, התשנ"ה – 1995, או סעיפים 5-5א לחוק ההוצאה לפועל התשכ"ז-1967 - לפי העניין, על פיהם יוכלו מנהל המרכז לגבייה ומנהל לשכת המסלול המקוצר לבחור בכל עת גובה לשם ביצוע השירותים הנדרשים במכרז זה וכפי שיפורטו להלן.

השירות הנדרש הינו עבור ארבעה מחוזות שונים כאשר כל מחוז נחלק ל"אזור עירוני" ו"אזור כפרי", למעט מחוז מזרח ירושלים, המוגדר כולו כ"אזור כפרי". גבולות המחוזות חופפים לאזורי השיפוט של בתי המשפט המחוזיים כפי שנקבעו על ידי שר המשפטים בצו בתי-המשפט (הוראת מעבר) (אזורי השיפוט של בתי המשפט המחוזיים), התשי"ד-1954) מכוח סמכותו לפי סעיף 33 לחוק בתי המשפט (נוסח משולב), התשמ"ד – 1984. "אזור כפרי – כהגדרתו בפרק ההבהרות להלן. 

1. מחוז ת"א והמרכז – חופף לתחום סמכות בית המשפט המחוזי בת"א ובית המשפט המחוזי בפתח תקווה.

2. מחוז חיפה והצפון – חופף לתחום סמכות בית המשפט המחוזי בחיפה ובית המשפט המחוזי בנצרת.

3. מחוז ירושלים, באר שבע והדרום – חופף לתחום סמכות בית המשפט המחוזי בירושלים למעט מזרח ירושלים ולתחום סמכות בית המשפט המחוזי בבאר שבע.

4. מחוז מזרח ירושלים – חופף את חלקה המזרחי של ירושלים.תחום ירושלים כולל, את כל השטח המתואר בתוספת להכרזה על הרחבת תחום עיריית ירושלים מיום כ' בסיון תשכ"ז (28 ביוני 1967), שניתנה לפי פקודת העיריות. למעט אזוריים עירונים (ארמון הנציב, גילה, פסגת זאב, שטח המועצה המקומית מעלה אדומים, מישור אדומים, כפר אדומים וכיוב').

חובת נותן השירות היא כחובת קבלן כמשמעותו בחוק חוזה קבלנות, התשל"ד – 1974, בכפוף לאמור בתנאי המכרז ובכל חוזה התקשרות שייחתם על פי מכרז זה.

2.3:	תיאור העבודה הנדרשת:
31. העבודה תכלול את השירותים כדלקמן:

נותני השירות שיזכו במתן השירותים במכרז זה יידרשו לבצע את הפעולות הבאות, במחוז ובאזור בו זכו: 
1. תפיסה והוצאה של מיטלטלין (למעט כלי רכב), אריזתם, הובלתם למחסן המעוקלים והפקדתם במחסן עליו יורה מנהל המרכז לגביה והכל תוך הבטחתם ובטיחותם (להלן: "תפיסת מעוקלים").
2. תפיסת רכב (עד ארבעה טון) והובלתו באמצעות גרר למחסן עליו יורה מנהל המרכז לגביה (להלן "תפיסת רכב").
3. תפיסת רכב מעל ארבעה טון משקל עצמי.  

הבהרות:

1. "בעל תפקיד" – אדם המחזיק אישור בר – תוקף מועדת האישורים בהתאם לסעיף 5 א לחוק ההוצאה לפועל, תשכ"ז 1967 (להלן : "בעל תפקיד"). 
2. "מחסן מעוקלים" – מחסן שאושר על ידי רשות האכיפה והגבייה לאחסון רכבים ו/או מיטלטלין. מיקומם הגיאוגרפי של מחסני ההוצל"פ הנוכחיים כפי שמופיעים בנספח טז'. יובהר, כי  רשות האכיפה והגבייה רשאית  להפסיק פעולתו של מחסן כלשהו או להפעיל אחר נוסף. יצוין כי רשימת המחסנים עשויה להשתנות מעת לעת ומפורסמת באתר האינטרנט של הרשות שכתובתה: www.eca.gov.il 

3. כל פעולה שתוזמן אצל נותן השירותים תבוצע על ידי צוות של שניים לפחות הכולל בעל תפקיד שקיבל מינוי של "גובה" לפי חוק המרכז לגביית קנסות, אגרות והוצאות, התשנ"ה – 1995 (להלן- חוק המרכז) או מינוי בעל תפקיד לפי סעיף 5 לחוק ההוצאה לפועל, התשכ"ז – 1967 ומתלווה שאינו חייב להיות בעל תפקיד. למען הסר ספק מובהר כי המתלווה לעולם אינו שוטר בשכר המלווה את הפעולה. כמו כן יודגש, כי לא יתלווה לבעל תפקיד אדם שהוא בעל רישום פלילי. כתנאי להעסיק מלווה על נותן השירות להמציא למרכז לגביית קנסות, תעודת יושר לפי חוק המרשם הפלילי ותקנת השבים התשמ"א-1981 וכל אישור שיידרש  ע"י קצין הביטחון.

 
4. הגדרת "אזורים כפריים": אזורים בהם פעולות תפיסה טעונות ליווי של שוטרים עפ"י דרישה של משטרת ישראל ובאישור מראש של המרכז לגביית קנסות. בכל מקרה של מחלוקת לגבי הצורך בליווי שוטרים, תכריע החלטת מנהל המרכז. מחוז מזרח ירושלים מוגדר כולו כאזור כפרי, ללא קשר לשאלת הצורך בלווי שוטרים.

כאשר תידרש פעולת תפיסה בלווי שוטרים, יהיה באחריות נותן השירות להמציא מראש למרכז לגביית קנסות אישור של המשטרה שניתן לעניין זה ולקבל אישור המרכז בכתב לביצוע הפעולה כפעולה באזור כפרי. לאחר ביצוע הפעולה ימציא למרכז לגביה רשימת שמות השוטרים שליוו את הפעולה, מספרם האישי ושעות הפעילות שהועסקו בשכר. המרכז לגביה רשאי לקבוע אזורים כפריים נוספים בהם יידרש לווי של שוטרים בתחום המחוזות ת"א-יפו המרכז, חיפה והצפון ירושלים, באר שבע והדרום. 
	
5. כל אחד מהזוכים במכרז זה מתחייב, בכל מקרה שיידרש לכך, וללא תוספת תשלום, לבצע מסירה אישית של דרישות והודעות לפי חוק המרכז לגביה, במעמד ביצוע הפעולה. 

6. במידת הצורך ולפי אישור מראש של מנהל המרכז לגבייה תכלול פעולת תפיסת המעוקלים גם פריצה של כל סוגי הדלתות, החלפת המנעול ומסירת המפתחות של המנעול החדש לידי מחזיקי החצרים שנפרצו. ביצוע פעולת תפיסת מעוקלים תוך פריצה כאמור לעיל אינה מזכה בתשלום נוסף מעבר למחיר תפיסת מעוקלים רגילה. למרות זאת, יקבל נותן השירות תשלום עבור מנעול מוחלף, במחיר שוק סביר, לאחר שימציא קבלה המעידה על תשלום בעד מנעול שהוחלף ובכפוף לאישור מנהל המרכז לגביית קנסות, אגרות והוצאות. 

7. דרישה לביצוע פעולה של תפיסת כלי רכב, תכלול פרטים אודות כתובת מגוריו של החייב וככל שניתן פרטים נוספים. מעבר לכך באחריות נותן השירות לבצע כל פעולה על מנת להשלים ביצוע לרבות איתור, סריקה מוקדמת וכל פעולה נדרשת. מובהר בזאת, כי במקרים בהם הגיע נותן השירות לכתובת שנמסרה לו לשם ביצוע תפיסת הרכב והרכב לא נמצא או שהכתובת התבררה כשגויה ומשום כך, או מכל סיבה אחרת לא בוצעה תפיסת הרכב – לא יהיה זכאי נותן השירות לתשלום כלשהו, התשלום יבוצע אך ורק במקרים של תפיסת הרכב או גביית החוב בפועל. 

8. כל פעולה תבוצע מיידית ולא יאוחר מעשרים ואחד  ימים מיום הפניה של המרכז לגבייה אל נותן השירות. הארכת מועד לביצוע פעולה תינתן לפי תיאום מוקדם עם המרכז לגבייה ובאישורו בלבד. השירותים הנדרשים במכרז יינתנו בצורה רציפה ובלתי מופרעת ובמידת הצורך גם על פני שעות החורגות משעות העבודה המקובלות.

9. לא ניתן או לא בוצע שירות במועד שהוזמן, יהא רשאי מנהל המרכז לגביה להזמין כל כוח אדם וציוד נדרשים לביצוע השירות ולחייב את נותן השירות בהוצאות שיוציא לצורך כך.

10. מובהר כי תפיסת כל רכב תבוצע תמיד באמצעות גרר שיגרור את הרכב לחניון הרכבים המעוקלים. למען הסר ספק חל איסור מוחלט להביא את הרכב למחסן המעוקלים כאשר בעל התפקיד נוהג בו.

11. מעוקלים שנתפסו, מיטלטלין או כלי רכב, יועברו מיידית למחסן המחוזי שעליו יורה מנהל המרכז לגביה וימסרו למחסן עפ"י הנהלים הקבועים לגובים המצוינים בפרק י"ד למרכז. נותן השירות יפקיד את המעוקלים (מיטלטלין וכלי רכב) רק במחסן שעליו יורה מנהל המרכז לגביה המוזכרת לעיל.

12. במקרה של גרירת כלי רכב למחסן המרוחק מעל 100 ק"מ ממקום התפיסה, תועבר החשבונית בגין הגרירה למנהל המרכז להחלטתו בדבר הגדלת התשלום באופן מלא או חלקי. 

13. ליווי משטרתי – נותן השירות רשאי, לפי שיקול דעתו, לצרף ליווי משטרתי לכל פעולה ו/או שירות. אחריותו של נותן השירות להזמנת ליווי משטרתי ולתשלום התמורה למשטרה ובכל הכרוך בכך. לא תשולם כל תמורה נוספת בגין ביצוע פעולה בליווי שוטר/שוטרים למעט האמור בסעיף ד' לעיל. יודגש אין בהחלטתו העצמאית של נותן השירות להביא לווי משטרתי כדי להפוך את הפעולה לפעולה באזור כפרי.

14. "קובץ נהלים לבעלי תפקיד" – מצ"ב כנספח טו' למכרז זה. הקובץ הנ"ל, כפי שיתעדכן מעת לעת, מחייב את נותן השירות והוא מתחייב לנהוג על פיו ו/או על פי הוראות שינתנו לו מדי פעם בפעם על ידי מנהל המרכז לגביה או המוסמך לכך מטעמו. בכל מקום בקובץ הנהלים המצורף שבו רשום "המוציא לפועל" יש לקרוא "מנהל המרכז" וכל ההוראות יחולו בהתאמה למרכז לגביית קנסות. 

15. נותן השירות מתחייב לתת כל דיווח שיידרש לפי נוהלי העבודה הנהוגים כיום אצל המזמינה, וכן כל דיווח שיידרש על פי מכרז והחוזה המצורף, בכתב, מודפס או באמצעים מגנטיים.

16. יודגש כי מציע שאחד מעובדי רשות האכיפה והגביה הוא קרוב משפחה שלו מדרגה ראשונה (אב/אם/אח/אחות/ילד/ה בן/ת-זוג) לא יוכל לבצע פעולות מבצעיות באגף או בלשכה בה מועסק קרוב המשפחה האמור. 

17. חלוקת צווי הביצוע תעשה בשוויון יחסי בין כל הזוכים  בהתאם להיקף פעילותם וביצועם. במקרה שבו בעל תפקיד יזכה במחוז שבאחת הלשכות שבו מועסק קרוב משפחה, חלוקת צווי הביצוע במחוז תשתנה כך שבלשכה בה מועסק קרוב המשפחה יחולקו צווי הביצוע רק בין בעלי התפקידים האחרים שזכו במחוז, וביתר הלשכות במחוז תבוצע חלוקה שוויונית. 


היקפים וכמויות

להלן נתונים לגבי היקף הפעילות עבור הפעולות הבסיסיות כפי שהוגדרו לעיל בגין כל נותן שירות.
הנתונים שיוצגו להלן מיועדים אך ורק להערכת סדר גודל של פעילות עבור כל אחד ממחוזות במכרז זה וללא כל התחייבות מצד המרכז לגביית קנסות להזמין שירותים בהיקף זה או אחר ואף אין התחייבות להזמנת כמות שירותים מינימאלית כלשהי. ההיקף שלהלן מוערך כהיקף כולל של העבודה בכל מחוז, אשר תחולק בין הספקים הזוכים באותו מחוז.

עבור כל אחד מהמחוזות:
עבור מחוזות ת"א והמרכז, חיפה והצפון, ירושלים, באר שבע והדרום  הן באזור העירוני והן באזור הכפרי שבהם למעט מחוז מזרח ירושלים: 
60 תפיסות רכב בחודש
15 תפיסות של מיטלטלין בחודש

עבור מחוז מזרח ירושלים:
21 תפיסות רכבים בחודש
15 תפיסות של מיטלטלין בחודש 


המסלול המקוצר- הוצאה לפועל

המסלול המקוצר הינו יחידה לאכיפת חובות בהוצאה לפועל אשר החלה לפעול ב-1 באוגוסט 2009.
מדובר ביחידה אקטיבית הגובה חובות עבור זוכים, בתיקים מסוג פסק דין כספי, שטרות והמחאות וכן תיקי תובענות, בהם גובה החוב הוא עד 10,000 ₪ ולחייב לא נפתח תיק איחוד או הוכרז כמוגבל באמצעים.


המסלול המקוצר פועל באופן יזום ללא התערבות הזוכה לתפיסת רכבים מכוח חוק ההוצאה לפועל, כאשר התפיסה היא לא ביחס לכלל התיקים של החייב ,כפי שמתבצע לפועל במרכז לגביית קנסות, אלא בתיק ספציפי שבו אושר ההליך. אותו יש לאשר במחשב ההוצאה לפועל על פי מספר רישיון בעל התפקיד ומספר זהות.
בניגוד לגבייה בתיקי המרכז לגביית קנסות, תיק לגבייה שנמסר מלשכת המסלול המקוצר מחייב בדיקת ההליך ע"י בעל התפקיד במחשבי ההוצאה לפועל בטרם ביצוע התפיסה על מנת לוודא שההליך לא בוטל או עוכב וזאת עפ"י מספר רישיון בעל תפקיד ומס' מזהה. בדיקת ההליך תיעשה לכל המאוחר 24 שעות לפני ביצוע הפעולה. הליך שיבוצע ללא בדיקה מקדימה, לא ישולם לספק הזוכה. 


מאחר ואת תפיסת הרכב מבצעת המדינה עצמה (המסלול המקוצר), לא ניתן יהיה לבטל ההליך או להורות לשחררו,אלא בכפוף לתשלום הוצאות ההליך.



פרק 3 : תנאי סף  

תנאי ראשון
32. על המציע לחתום על תצהיר בדבר אי תיאום מכרז, בנוסח  נספח א' למכרז.

תנאי שני- צירוף תצהיר מאומת כדין ע"י עו"ד
33. על המציע לצרף תצהיר מאומת כדין, בנוסח  נספח ב'  למכרז.

תנאי שלישי-
הצעות למכרז זה יכולות להתקבל על ידי מציע שהוא משרד לשירותי גבייה, עוסק מורשה או המאוגד כשותפות או כתאגיד רשומים כדין בישראל, העוסק בשירותי גבייה בישראל, החל מתאריך 01/01/2008. המציע והקבלנים המועסקים על ידו ככל שיהיו בעלי ניסיון בתחום הגבייה בשלוש השנים האחרונות (2008,2009,2010) (להלן: "יחידי המציע"). 
הניסיון יפורט ברשימה כרונולוגית מלאה ומפורטת של פעולות שבוצעו במהלך שנות הניסיון ושל הגופים שקיבלו שירות זה מיחידי המציע, תוך ציון שם מקבל השירות, איש הקשר מטעמו ומספר הטלפון שלו, משך ההתקשרות תוך ציון מדויק של שנות הניסיון (מחודש ועד חודש), היקף ההתקשרות השנתי (כמותי –מספר תפיסות  מיטלטלין ותפיסות רכב שביצע והיקף כספי) בנוסח  נספח ז' למכרז. 

תנאי רביעי – אישור בעל תפקיד

יחידי המציע יצרפו להצעתם אישור תקף לפי סעיפים 5 ו/או 5א' לחוק ההוצאה לפועל, התשכ"ז - 1967. 

תנאי חמישי – אישור התאגדות
34. על המציע להיות מאוגד כדין:
על המציע לצרף להצעתו תעודת רישום במרשם הרלוונטי.



תנאי שישי - צירוף אישור ניהול ספרים ופנקסים מאת רשות המסים 
35. על המציע לצרף להצעתו אישור ניהול ספרים בתוקף על פי חוק עסקאות גופים ציבוריים (אכיפת ניהול חשבונות ותשלום  חובות מס), התשל"ו- 1976 בחתימתו של פקיד מורשה כהגדרתו שם ובנוסח המפורט בתקנות עסקאות גופים ציבוריים  (אכיפת ניהול חשבונות)(אישורים), תשמ"ח-1987. 

תנאי שביעי - ערבות מכרז
36. על המציע לצרף ערבות בנקאית או ערבות חברת ביטוח ,בנוסח  שבנספח ג' למכרז,  לקיום תנאי המכרז, ההצעה וחתימה על חוזה השירות, מטעם המציע לפקודת המזמינה בסך של 10,000 ₪.  

הערבות תהיה בתוקף עד 90 יום לאחר התאריך האחרון למסירת ההצעות, קרי, עד ליום 23/11/11.	    	
       	שם ופרטי המציע שיירשמו בערבות יהיו זהים לשמו ופרטיו של המציע כפי שהוא מופיע במסמכי ההתאגדות.    
           
לאחר תום הליכי המכרז תוחזרנה הערבויות למציעים שלא יזכו במכרז. 
ערבות הזוכה תוחזר לו עם החתימה על החוזה כנגד קבלת ערבות ביצוע להמשך תקופת ההתקשרות.

         	בהגשת הצעתו מתחייב המציע לעמוד בכל תנאי הצעתו למכרז, לא יעשה כן, תהיה המזמינה רשאית לממש  את הערבות שצירף להצעתו ובנוסף לכך לתבוע מהמציע כל נזק שנגרם ו/או שיגרם למשרד כתוצאה מאי עמידתו של המציע בתנאי הצעתו למכרז, והעולה על גובה הערבות שצרף המציע למכרז.

תנאי שמיני-
37. על המציע לחתום על כתב הצהרה בנוסח האמור בנספח ד' למכרז.

תנאי תשיעי- צירוף הסכמה בדבר עיון במרשם הפלילי
38. על המציע וכל נותני השירותים מטעמו שבהם מתעתד המציע להיעזר במסגרת מתן שירותיו ע"פ מכרז זה, לצרף הסכמתם לעיון המזמינה במרשם הפלילי. בנוסח  נספח ה' למכרז.

תנאי עשירי-
39. על המציע לחתום על הצהרה בדבר התחייבות למניעת ניגוד עניינים , בנוסח נספח ו' למכרז.

40. המצאת האישורים והמסמכים המפורטים לעיל הנה תנאי סף להשתתפות במכרז. על אף האמור לעיל, המשרד שומר לעצמו את הזכות לאפשר למציע אשר לא צירף אישור מהאישורים המפורטים לעיל, להשלים את הגשת המסמכים במועד המאוחר למועד פתיחת המעטפות (להלן – "צירוף מאוחר"). צירוף מאוחר כאמור לעיל, יתאפשר רק מקום שהוברר, כי המסמכים לא צורפו בשל טעות בתום לב, של המתמודד ובלבד שבמועד הגשת ההצעות, היו האישורים הדרושים  מצויים בידי המתמודד. או שלא הגיעו לידי המזמינה בשל נסיבות שלא היו תלויות במציע לאחר שהגיש את בקשתו על כלל נספחיה וצרופותיה. 


פרק 4: הגשת ההצעה

41. מציע  יגיש את הצעתו הכוללת התייחסות לנתונים הנדרשים שלהלן:

41.1. המציע נדרש לחתום על כתב הצהרה והתחייבות לזמינות מיידית בנוסח כאמור בנספח יד'  המצ"ב למכרז.

41.2. המציע נדרש לצרף להצעתו את כל האישורים והמסמכים המופיעים בפרק 3 (תנאי סף).

41.3. על המציע לצרף להצעתו- הצעת מחיר , בנוסח נספח ח' למכרז: 

41.3.1. על המציע לציין בנספח ח' את המחוזות בהם הינו מעוניין לתת השירות תוך ציון האם 
הוא מעוניין לתת את השירות באזור העירוני בלבד, הכפרי בלבד או בשניהם. אין חובה להציע הצעות עבור כל המחוזות שנדרש עבורם השירות במכרז זה ויבחנו גם הצעות עבור מחוז אחד וכן הצעות עבור אזור אחד, עירוני או כפרי, בתוך המחוז.
		
41.3.2.   על המציע לנקוב בנספח ח' בתמורה הנדרשת על ידו, לא כולל מע"מ שיתווסף עפ"י חוק, 
עבור ביצוע הפעולות הבסיסיות כפי שהוגדרו בפרק 2 למכרז זה (תיאור ופירוט השירות הנדרש במכרז זה) עבור כל מחוז ומחוז או עבור כל אזור , עירוני או כפרי באותו מחוז,  בו ברצונו לתת השירות הנדרש במכרז. (אין הכרח כי הצעת המחיר בכל מחוז ומחוז ובכל אזור ואזור תהיה זהה). בשקלול הצעתו על המציע לקחת בחשבון את כל העלויות הישירות והעקיפות הכרוכות בביצוע השירות ולא ניתן יהיה לגבות תמורה נוספת כלשהי מעבר לתמורה המוצעת. כמו כן ולמען הסר ספק  הצעה שעניינה מחוז מזרח ירושלים, וכן הצעה למתן שירותים באזורים הכפריים ביתר המחוזות, תכלול את עלות השוטרים המלווים.
בגין ביצוע הפעולות כפי שהוגדרו בפרק 2 למכרז תהיה התמורה כמפורט להלן:
עבור פעולות המבוצעות בכל אחד מן המחוזות המפורטים בפרק 2 בחלק כללי במכרז זה, באזור העירוני שלהם ולמעט במחוז מזרח ירושלים : 
	
	תיאור פעולה 
	מחיר באחוזים

	1
	תפיסת רכב עד 4 טון  משקל עצמי 
	100% - תפיסת רכב באזור עירוני

	2
	תפיסת רכב מעל ארבע טון משקל עצמי 
	150% ממחיר הבסיס על פעולה של תפיסת רכב באזור עירוני



עבור פעולות המבוצעות במחוז מזרח ירושלים ובכל יתר המחוזות באזור הכפרי שלהם: 

	1
	תפיסת רכב עד 4 טון משקל עצמי במזרח ירושלים ובאזורים כפריים 
	100% - תפיסת רכב באזור כפרי

	2
	תפיסת רכב מעל 4 טון משקל עצמי במזרח ירושלים ובאזורים כפריים 
	150% ממחיר הבסיס על פעולה של תפיסת רכב באזור כפרי

	3
	תפיסת מיטלטלין במזרח ירושלים ובאזורים כפריים 
	100%  תפיסת מיטלטלין באזור כפרי



כמו כן תינתן תמורה בגין המקרים המפורטים להלן, התמורה נגזרת ממחירי הבסיס שפורטו בטבלאות שלעיל, בהתאם למחוז ולאזור הרלוונטי לפי העניין: 

	1
	נמסרה פעולת תפיסת מעוקלים (למעט כלי רכב), בכתובת שגויה ונותן השירות בא למקום לשם ביצוע הפעולה.
	20% ממחיר הבסיס לפעולה של תפיסה והוצאה של מיטלטלין 

	2
	נמסרה פעולת תפיסת  מעוקלים או כלי רכב ובמעמד הביצוע המציא החייב קבלות המעידות על תשלום מלוא התמורה
	לא תינתן תמורה

	3
	נמסרה פעולת תפיסת מיטלטלין והגובה שבא למקום העיקול מצא שאין מה לעקל ובלבד שהקבלן קיבל אישור טלפוני מוקדם לביצוע הפעולה ממדור עיקולים.
	20% ממחיר הבסיס לפעולה של תפיסה והוצאה של מיטלטלין

	4
	נמסרה פעולת תפיסת רכב והגובה שבא למקום העיקול מצא שהרכב אינו נמצא או שאינו בר עיקול.
	לא תינתן תמורה. 

	5
	עבור  עיקול ברישום של מיטלטלין. כאשר נתנה הנחיה על ידי המרכז שלא לבצע הוצאת  מיטלטלין  אלא עיקול ברישום בלבד. 
	20% ממחיר הבסיס לפעולה של תפיסה והוצאה של מיטלטלין 




מובהר בזאת כי במקרים בהם לא בוצעה הפעולה, מכל סיבה שהיא,  בין אם ניתנה מראש הודעה על ביטולה ובין אם לאו– לא יהיה נותן השירות זכאי לתשלום כלשהו.



 












פרק 5:  הקריטריונים לבחירת המציע

42. להלן השלבים בבדיקת ההצעות: 

42.1. בדיקת תנאי הסף
תחילה תיבדק הצעתו של המציע מבחינת עמידתה בתנאי הסף כפי שפורטו בפרק 3 למכרז זה. הצעות שעמדו בתנאי הסף, תעבורנה לשלב הבא שהינו שלב בדיקת האיכות.  

42.2. מרכיב האיכות: 
	משקל סעיף האיכות  בציון המשוקלל הוא 50%.

להלן הניקוד שינתן לפרמטרים השונים: 

	תיאור:
	הניקוד

	המלצות 
	30%

	אחוזי ביצוע
	10%

	ניסיון המציע
	30% 

	בחינה מקצועית
	20%

	התרשמות כללית 
	[bookmark: _GoBack]10%

	סה"כ
	100%



המלצות 30%:
המזמינה תפנה באופן עצמאי לשלושה לקוחות קודמים להם ניתן השירות , כפי שיפרט המציע בנספח ז' למסמכי המכרז ותבחן את הקריטריונים שבנספח ט' למכרז  אל מול הלקוחות להם ניתן השירות ע"י יחידי המציע ב- 3 השנים האחרונות (2008,2009,2010). במידה ומציע נתן שירות במרכז לגביית קנסות ,אגרות והוצאות ו/או לשכות ההוצאה לפועל במהלך 3 השנים האחרונות (2008,2009,2010), תפנה רשות האכיפה והגבייה באופן עצמאי לגורמים הרלוונטיים להם ניתן השירות ותקבל מהם המלצות בהתאם לשאלון המופיע בנספח ט'. מובהר בזאת כי שאלוני ההמלצות שיעבירו הגורמים ברשות האכיפה והגבייה יהיו לשימוש הרשות בלבד.
מציע שנתן שירותו למזמינה תילקח בחשבון המלצת הגורמים ברשות האכיפה והגבייה וכן שתי המלצות נוספות מיתר הלקוחות כפי שמפרוט לעיל.
החישוב ייעשה לפי ממוצע ציוני שלושת ההמלצות.

אחוזי ביצוע– 10%:
במקביל לבדיקת המלצות הלקוחות הקודמים, ייבדק אחוז ביצוע בפועל אל מול עבודות שהועברו לקבלן במהלך תקופת השירות. מציע בעל אחוזי ביצוע גבוהים מ-80% יזכה בניקוד מרבי והיתר באופן יחסי. מציע בעל אחוזי ביצוע נמוכים מ-60% לא יזכה בציון במרכיב זה.
ניסיון המציע – 30%:
עבור ביצוע של תפיסות רכבים בשנים  2008,2009,2010 בכמות העולה על 2,000 רכבים במצטבר יקבל המציע את הניקוד המרבי למרכיב זה, דהיינו 30%, והיתר באופן יחסי.
יובהר: הניסיון המצטבר הנדרש הוא של  כל יחידי המציע במצטבר ככל שהיה.

בחינה מקצועית – 20%:
חובה על כל בעלי התפקיד המוצעים מטעם המציע לעבור בחינה מקצועית בנושא נהלי בעלי תפקיד לרבות בקיאות בסעיפים בחוק המרכז לגביית קנסות ובחקיקה הרלוונטית לעבודת בעלי תפקיד, בטרם יגיש הצעתו למכרז. בקשה להיבחן תועבר מבעוד מועד לדוא"ל michrazim@eca.gov.il  , מועד ושעה מדויקים יימסרו למציע לאחר פנייתו. אין להגיע למבחנים ללא תיאום מראש מול המזמינה.

הבחינה תתקיים במועדים שלהלן.  לא תינתן אפשרות להיבחן פעם נוספת. לא תינתן אפשרות להיבחן במועד אחר מזה שקבעה המזמינה אלא אם כן אישרה המזמינה מראש להיבחן במועד אחר.
להלן מועדי הבחינה: (שעה סופית תישלח לכל אחד בנפרד)
מועד א' –  יום ב' 15/8/11 בין השעות 10:00-14:00
מועד ב' – יום ב' 22/8/11, בין השעות 10:00-14:00     
חובה לאשר בכתב השתתפות במבחן.
בעל תפקיד שקיבל בבחינה ציון נמוך מ- 80 יקבל 0 בציון האיכות בסעיף זה.
בעל תפקיד שקיבל בבחינה ציון גבוה מ 80  (כולל) ישוקלל הציון באופן יחסי. 

התרשמות כללית – 10%: 
ההתרשמות הכללית תעשה לאחר עיון בהצעת המציע, תוך התחשבות, בין היתר, בהיקף הניסיון המוכח של המציע, היקף כספי של גבייה, ניסיון מוכח של כל אחד מיחידי המציע, טיב השירות שסיפק ללקוחות, פרופיל לקוחות המציע ו/או הממליצים של המציע, היערכות המציע לספק שירותי גבייה עבור המזמינה, ואופן הגשת ההצעה. 

לאחר שקלול סה"כ מרכיבי האיכות- תופחתנה מהציון המשוקלל ברכיב האיכות נקודה אחת (1) בגין כל תלונה שהוגשה נגד נותן השירות ונמצאה מוצדקת, ו-2 נקודות בגין תלונה שתוצאותיה השעיה וקנסות כספיים שהוטלו על המציע, כאשר גובה ההפחתה המקסימלי  יהא 5 נקודות.

ציון משוקלל של 80% ומעלה ברכיב האיכות מהווה תנאי מעבר לשלב הבא. 



42.3. מרכיב המחיר:

מציעים שקיבלו ציון של 80% ומעלה ברכיב האיכות יעברו לשלב זה- בו תיבחן הצעת המחיר ויינתן ציון כדלקמן:

משקל ציון המחיר בהצעה הוא 50%, יש למלא את הצעת המחיר בטופס שבנספח ח' למכרז. משקל מרכיב המחיר יחושב בדרך הבאה:

כל מציע ינקוב, בתמורה הנדרשת על ידו לביצוע הפעולות הבסיסיות שהוגדרו במכרז זה בהתאם למחוז בו הוא מעוניין לתת שירות ולאזור הרלבנטי באותו מחוז כמפורט בטבלאות שלעיל. ובלבד שהמחירים  המוצעים  לא יהיו נמוכים  מהמחירים  הבאים : 

תפיסת רכב עד 4 טון במזרח ירושלים ובאזורים כפריים בכל מחוז – 2,000 ₪.
תפיסת מיטלטלין במזרח ירושלים ובאזורים כפריים בכל מחוז-  600 ₪. 
תפיסת רכב עד 4 טון באזור עירוני (פרט למזרח ירושלים ולאזורים כפריים) – 1,400 ₪ .
תפיסת מיטלטלין באזור עירוני (פרט למזרח ירושלים ולאזורים כפריים) – 400 ₪ .

המחירים אינם כוללים מע"מ.
 
 	ציון המחיר יחושב לכל מחוז ולכל אזור בנפרד ויתבסס על המשקולות הבאות עבור כל מציע:

משקל התמורה בגין תפיסת רכב יהווה 80% מציון המחיר
משקל התמורה בגין תפיסת מיטלטלין יהווה 20% מציון המחיר
הבהרות:
43.3.1 מציע שלא ציין מחיר בהצעתו אולם ציין כי הינו מעוניין לתת שירות באותו מחוז, ייחשב כאילו לא הציע את שירותיו לאותו מחוז/אזור.
43.3.2 אין לסייג את הפעולות המופיעות בטבלת הצעת המחיר, כל הסתייגות בטופס הצעת המחיר עשויה לפסול את ההצעה או מרכיב ההצעה לגביו ניתנה ההסתייגות.
43.3.3 ע"ג טופס הצעת המחיר יש לכתוב תעריף בלבד בש"ח, אין להפנות לתעריפים קודמים במסגרת התקשרויות קודמות עם יחידות הרשות. מציע שלא יציין מחיר בש"ח, הצעתו עשויה להיפסל במרכיב בו לא נכתב התעריף הנדרש כראוי.


42.4. אופן בחירת ההצעות הזוכות והתמורה שתיקבע במכרז:
42.4.1. ועדת המכרזים של רשות האכיפה והגבייה תבחר בכל אחד מהמחוזות: 
ת"א והמרכז, חיפה והצפון, וירושלים באר שבע והדרום עד שלושה זוכים לכל אזור (כפרי או עירוני) בכל מחוז . במחוז מזרח ירושלים יבחרו עד שלושה זוכים.
42.4.2. הזוכים במכרז זה יהיו המציעים בעלי הציון המשוקלל הגבוה ביותר לאחר שקלול מרכיב 
האיכות ומרכיב המחיר.
42.4.3. התמורה בעד מתן השירות, עבור כל אחת מהפעולות הבסיסיות כאמור, תהיה אחידה  
 	עבור כל הזוכים באותו המחוז ובאותו האזור (כפרי או עירוני).
42.4.4. התמורה תחושב באופן הבא: מבין הזוכים בכל מחוז ובכל אזור בו, תחושב עלות ממוצעת 
כתמורה עבור ביצוע כל פעולה בסיסית. התמורה שתשולם לקבלן בגין כל פעולה עפ"י חוזה זה , כולל מע"מ, תעוגל לשקל השלם הקרוב ביותר ( עד 49 אגורות כולל יעוגל למטה ומ – 50 אגורות כולל יעוגל למעלה)

הערות:
· למזמינה שמורה האופציה בהינתן תנאים שלא יאפשרו העסקת הספק הזוכה, לפנות למציע שדורג במקום שאחריו לקבלת השירות וזאת בתנאים שהציע בהצעתו ותוך הסכמתו לכך.
· המזמינה אינה מתחייבת להעסיק במשך כל תקופת ההתקשרות את כל הזוכים באותו אזור/מחוז וככל שייגרעו מציעים במהלך תקופת ההתקשרות, כך שמספרם יעמוד על פחות ממספר הזוכים הנדרשים בכל מחוז, כפי שהוגדר מראש במכרז זה– ובכפוף לכך שהמזמינה תסתפק בהתקשרות מול פחות זוכים בכל מחוז באופן שיהא לשביעות רצונה ואשר יבטיח קבלת מלוא השירותים- לא תישמע טענה מצד אף אחד מהמציעים (בין אם זכו ובין אם לאו) לגבי כך.

43. דגשים והבהרות בעניין זה:

43.1. רשות האכיפה והגבייה שומרת לעצמה את הזכות שלא לבחור במי מהמציעים וכן שומרת לעצמה  את האופציה  להוסיף ולפנות למציעים נוספים. 

43.2. לרשות האכיפה והגבייה שמורה הזכות לבקש הבהרות, תוספות ושינויים בכל שלב שלפני קבלת ההחלטה בנוגע לבחירה הסופית של הזוכה.










פרק 6: מסמכים ואישורים שיידרשו מהמציע הזוכה עם קבלת ההודעה על הזכייה במכרז

44. עם היוודע לו דבר זכייתו במכרז ולא יאוחר מחלוף 14 ימים ממועד זכייתו במכרז, ימציא הספק שיזכה במכרז זה את המסמכים והאישורים הבאים. מציע שלא ימציא המסמכים האמורים לא יוכל לממש את זכייתו ורשות האכיפה והגבייה תהא רשאית לפנות למציע שדורג במקום השני. 

44.1. ערבות ביצוע בסך של 5% מסכום ההתקשרות בחוזה (בנוסח נספח ג' למכרז), לפקודת רשות האכיפה והגבייה, צמודה למדד המחירים לצרכן, להבטחת ביצוע הצעתו וכל התחייבויותיו בהסכם ההתקשרות ובגין מכרז זה. הערבות תהא ערבות בנקאית או ערבות של חברת ביטוח ישראלית שברשותה רישיון לעסוק בביטוח על פי חוק הפיקוח על עסקי הביטוח, התשמ"א – 1981, הערבות תהיה אוטונומית, בלתי מותנית ובלתי ניתנת לביטול. הערבות תהיה בתוקף למשך כל תוקפו של ההסכם ולמשך 60 ימים נוספים לאחר מכן. 

44.2. חתימה על דוגמת החוזה המצורפת למכרז זה ומסומנת כנספח י' למכרז- תוך 14 יום ממועד מסירת הודעת הזכייה.

44.3. נספח הביטוחים כפי שמופיע  כנספח יא' למכרז זה.














פרק 7: התמורה בגין השירות

45. עם הודעת הזכייה במכרז זה, ייחתם עם המציע הזוכה במכרז זה הסכם התקשרות מול רשות האכיפה והגבייה. 

46. ביצוע העבודה ייעשה אך ורק על פי האמור במכרז זה ובהסכם ההתקשרות. חריגה שאינה מלווה באישור מורשי החתימה במשרד לא תאושר. 

47. הצמדת תעריפי המכרז:
בהתאם להוראות החשכ"ל חוזה התקשרות  יוצמד לאחר 18 חודשים מיום הגשת ההצעה.
לאחר 18 חודשים ההצמדה בסעיף זה תהיה בגובה של  100% למדד המחירים לצרכן.

"מדד" – מדד המחירים לצרכן המתפרסם ע"י הלשכה המרכזית לסטטיסטיקה ולמחקר כלכלי ו/או כל גוף אחר שיבוא במקומה.

"מדד בסיס" 	– המדד  הידוע לחודש                           
"מדד חדש" 	- המדד האחרון הידוע ביום הגשת החשבון.
"השינוי במדד"	- ההפרש בין המדד החדש למדד הבסיס.

על פי הנחיות החשב הכללי של משרד האוצר ב- 18 החודשים הראשונים להתקשרות לא תהיה הצמדה על המחירים המוצעים במסגרת מכרז זה, וזאת בתנאי  שמדד המחירים לצרכן לא יעלה בתקופה זו על 4%.
אם במהלך 18 החודשים הראשונים של ההתקשרות יחול שינוי במדד המחירים לצרכן ושיעורו עלה על 4% ממועד החתימה על החוזה, תיעשה התאמה לשינויים כדלהלן: שיעור ההתאמה יתבסס על ההפרש בין המדד, שהיה ידוע ממועד שבו עבר המדד את 4%, לבין המדד הקובע במועד (י), הגשת החשבון (ות).

לתשומת הלב: תשלום החשבונית יבוצע עפ"י הנחיות חשכ"ל המתעדכנות מעת לעת ומצורפת כנספח יב' להסכם זה.









פרק 8: מנגנון משמעתי

48. מנגנון הטלת קנסות/השעיה מתפקיד:
למזמינה שמורה האופציה להשעות זוכה מתפקידו ו/או להטיל קנס על נותן השירות אם חרג מהוראות מנהל המרכז לגביית קנסות ו/או לא ביצע פעולה שהוטלה עליו ו/או שביצע אותה תוך חריגה מהנהלים ו/או שביצע אותה אך באחוז שאינו עולה על 30% מכלל הצווים שהועברו לביצועו- אלא אם שוכנע מנהל המרכז שאי הביצוע כנדרש נבע מסיבות שלא הייתה לנותן השירות שליטה עליהן. גובה הקנס המקסימאלי אותו ניתן להשית על נותן השירות יעמוד על סך של 10,000 ₪ למקרה. הסמכות להטלת הקנסות הינה של ועדת המכרזים של רשות האכיפה והגבייה. 
יובהר, כי את גביית הקנס ניתן לבצע, בין היתר, בדרכים הבאות:

· באמצעות מימוש הערבות- המזמינה תחלט את הערבות בגובה סכום הקנס שהוחלט ע"י המזמינה, לאחר שהמזמינה נתנה לספק הזדמנות להשמיע את טענותיו, בין אם בכתב ובין אם בע"פ- בטרם מימוש הערבות.
· באמצעות קיזוז- המזמינה רשאית לקזז מכל סכום המגיע לספק בגין פעולות שביצע כדין את סכום הקנס. 
· באמצעות תשלום נפרד של סכום הקנס


49. מנגנון הפסקת התקשרות 
המזמינה שומרת  לעצמה את הזכות להפסיק מכל סיבה שהיא את ההתקשרות עם הספק, כולה או מקצתה – ביחס לכל רכיביו של המכרז, לחלקיו או לפריטים מוגדרים ממנו, בין שהם ניתנים לפיצול ולהפרדה ובין שאינם ניתנים לפיצול ולהפרדה – אם מייד עם קבלת ההצעה, אם במהלך ההתקשרות, אם לאלתר ואם לאחר מתן שהות לספק להתארגן או לתקן את הטעון ארגון או תיקון, אם אגב חיוב הספק בנשיאה בעלויות הפסקת ההתקשרות או הפיצול ואם אגב נשיאה בעלויות. המזמינה שומרת לעצמה את הזכות למסור רכיב מרכיבי ההתקשרות שפוצלו כאמור למי שיימצא מתאים על-ידיו או למי שיבחר לכך, לפי מיטב שיקול דעתה של המזמינה, ולספק לא תהיה כל טענה או דרישה בעניין. 

ככל שהחליטה המזמינה להפסיק את ההתקשרות מול הספק לצמיתות, עליה ליתן הודעה מוקדמת של 30 יום מראש לספק. ניתנה הודעה כאמור, יפוג תוקפו של הסכם ההתקשרות, לגביו ניתנה הודעה כאמור, זאת בתום תקופת ההתקשרות.

50. מנגנון מצבת העובדים

ככלל, אין לשנות את מצבת בעלי התפקיד אשר הוצעה במסגרת הצעת הספק למכרז דנן, במהלך כל תקופת ההתקשרות מול המזמינה, לרבות תקופות הארכת ההתקשרות.
עם זאת, ככל שמבוקש להוסיף או להחליף או לשנות או לגרוע בעל תפקיד- על הספק להגיש מראש ובכתב בקשה בנוסח נספח י"ז המצ"ב, למזמינה. הבקשה תידון בפני ועדת המכרזים של המזמינה ותאושר רק במקרה חריג ובהתקיים נסיבות מיוחדות המצדיקות זאת. 
ככל שהספק יבצע את השינוי בפועל וללא קבלת אישור המזמינה מראש- יהווה הדבר הפרה של הסכם ההתקשרות, אשר עלולה להביא להשתת סנקציות עונשיות ו/או הטלת קנסות ו/או השעיה זמנית ואף לכדי לסיום ההתקשרות מול הספק- על כל המשתמע מכך, לרבות חילוט הערבות.  

51. מנגנון שינוי בעלות 
יובהר בזה, כי אין לעשות כל שינוי באופן ההתאגדות של הספק לרבות: שינוי בעלות, שינוי זהות מכירת זכויות או מניות בחברה, מיזוג, פירוק וכו'.. שינוי כאמור יהווה הפרה של ההתקשרות עם המזמינה, אשר עלולה להביא להשתת סנקציות עונשיות ו/או הטלת קנסות ו/או השעייה זמנית ואף לכדי לסיום ההתקשרות מול הספק- על כל המשתמע מכך, לרבות חילוט הערבות.  





פרק 8: היעדר ניגוד עניינים

52. המציע וכל  המועסקים על ידו למתן השירות הנדרש במכרז זה, יתחייב - כמפורט בנספח ו' המצ"ב למכרז זה, כי הוא או מי מעובדיו אינו נמצא במצב של חשש לניגוד עניינים בין עבודתו המוצעת לבין עבודה עם גופים אחרים הקשורים במישרין או בעקיפין למשרד. 

53. בכל מקרה של קיום ניגוד עניינים כאמור, מתחייב המציע להודיע מראש למשרד על קיום ניגוד עניינים ולפרט את מהותו.














פרק 9: שמירת סודיות 
54. הספק מתחייב לשמור בסוד ידיעות ומידע שיגיעו אליו עקב ביצוע מכרז זה.

55. הספק ידאג לאבטח את כל המידע המגיע אליו במסגרת מכרז זה, ולוודא שלא ייעשה בו כל שימוש אחר. כן יוודא השמדת כל הקבצים והרישומים של כל הפעילים בתוכניות השונות בתום ההתקשרות, אלא אם יידרש אחרת ע"י המזמינה.

56. הספק לא ימסור ידיעה או מידע לאדם שלא יהיה מוסמך לקבלה ללא הרשאה בכתב מהמזמינה. 

57. הספק יחזיר למשרד כל חומר שיימסר לו בהקשר לפעילות זו בכל עת שיידרש לכך.

להצעה תצורף התחייבות לשמירת סודיות, חתומה על-ידי המציע, בנוסח נספח יג' המצ"ב. 



פרק 10: יחסי הצדדים

1. השירותים יינתנו במסגרת ארגוניות של המציע בלבד. לעניין זה "מסגרת ארגונית" – לרבות איתור עובדים ו/או קבלני משנה, העסקתם, ניהול כל משא ומתן עמם, השגחה מתמדת על פעילותם, תשלום שכרם וכל תשלום סוציאלי נלווה אגב העסקתם, פיטוריהם והאחריות לכך, והטלת משמעת כמקובל במסגרת המציע.

2. המציע מצהיר, כי ידוע לו ולכל העובדים המועסקים על ידיו לצרכי ביצוע מכרז זה, כי הינם עובדים ומעוסקים במסגרת הארגונית של המציע, ולא של המשרד. המציע בלבד יהיה אחראי כלפי כל המועסקים על ידיו לפי דיני העבודה והנזיקין. כן יהיה המציע לבדו אחראי לכל נזק שיגרם על ידיו, או בגין רכושו ונכסיו ועל ידי המועסקים על ידו למטרות חוזה זה. אם על אף האמור יחויבו המשרד כדין, לשאת חבות, או לעשות מעשה כלשהו, יפצה אותו על כך המציע באופן מלא.

3. בכל הקשור למערכת היחסים בין המשרד לבין המציע, יחשב המציע, כמציע עצמאי לכל דבר ועניין. המציע מודע לכך שלא מתקיימים יחסי עובד-מעביד בינו ו/או עובדיו ו/או קבלני המשנה מטעמו לבין המשרד.

4. המציע אחראי לעובדים, לאיכות העבודה, לגיבוי למילוי מקום, להכשרת עובדים בהתאם לצרכים ובכלל זה השתלמויות וקורסים על חשבונו על פי צרכי השירותים במכרז.

5. המציע אינו רשאי להמחות (להעביר) לזולת את זכויותיו או את חובותיו לפי תנאי מכרז זה כולן או חלקן ללא הסכמה בכתב מראש של המשרד.

6. אין המציע רשאי להעביר את ביצוע החוזה כולו או חלקו במישרין או בעקיפין לאחר, ללא הסכמה בכתב ומראש של  המשרד. הסכמה כאמור, אם ניתנה, לא תיצור יחסי חוזה כלשהם בין המשרד לבין מציע אחר, והמציע הזוכה יהיה בכל מקרה אחראי כלפי המשרד לביצוע השירותים.

7. בידי המציע יהיו כל האמצעים המנהליים, הארגוניים והמשרדיים הנדרשים לצורך מתן השירותים המשפטיים באופן מלא, ועליו לשלוט באופן מלא בהפעלתם, כנדרש במסמכי המכרז.

8. במקרה של סתירה או אי- בהירות בין האמור במכרז לבין האמור בהסכם ההתקשרות, תכריע  עמדת היועצת המשפטית של רשות האכיפה והגבייה. 

